O‘zbekiston Respublikasida tashqi savdo operatsiyalari monitoringini takomillashtirishga doir qo‘shimcha chora-tadbirlar to‘g‘risida

O‘zbekiston Respublikasi Prezidentining “O‘zbekiston Respublikasida investitsiya iqlimi va ishbilarmonlik muhitini yanada takomillashtirishga doir qo‘shimcha chora-tadbirlar to‘g‘risida” 2014-yil 7-apreldagi PF-4609-son Farmoniga muvofiq, shuningdek tashqi savdo operatsiyalari monitoringini amalga oshirishni yanada takomillashtirish va tartibga solish maqsadida Vazirlar Mahkamasi qaror qiladi: 
 1. Tashqi savdo kontraktlarini tijorat banklarida hisobga qo‘yish tartiboti 2014-yil 1-sentabrdan boshlab bekor qilinsin.
 2. Belgilab qo‘yilsinki, tashqi savdo kontraktlarini tijorat banklarida hisobga qo‘yish tartibotining bekor qilinishi munosabati bilan:
 xo‘jalik yurituvchi subyektlarning tashqi savdo kontraktlari yuzasidan monitoring valyuta nazorati organlari va tijorat banklari tomonidan Tashqi savdo operatsiyalarining yagona elektron axborot tizimi orqali amalga oshiriladi;
 2014-yil 1-sentabrgacha tijorat banklarida hisobga qo‘yilgan kontraktlar tijorat banklarida hisobdan chiqarilishi, ko‘rsatib o‘tilgan kontraktlar bo‘yicha ma’lumotlar ayni bir vaqtda Tashqi savdo operatsiyalarining yagona elektron axborot tizimiga kiritilishi kerak. 
 Respublikaga tovarlarni olib kirish bo‘yicha tuzilgan kontraktlarga qo‘shimcha kelishuvlar kiritilib, ularga muvofiq xo‘jalik yurituvchi subyektlar, xorijiy hamkorlar va ularning rekvizitlari o‘zgargan taqdirda, tijorat banklariga ushbu kontraktlar bo‘yicha pul mablag‘lari (moliyaviy tranzaksiyalar) o‘tkazishni bojxona yuk deklaratsiyalariga tegishli o‘zgartirishlar kiritilgandan so‘ng amalga oshirish tavsiya etilsin.
 3. O‘zbekiston Respublikasi Markaziy banki Davlat bojxona qo‘mitasi va Davlat soliq qo‘mitasi bilan birgalikda tashqi savdo faoliyati subyektlariga kontraktlar bo‘yicha ma’lumotlarni elektron raqamli imzodan foydalangan holda Internet tarmog‘i orqali kiritish imkoniyatini berish, shuningdek tashqi savdo operatsiyalari yuzasidan monitoringni ushbu tizim orqali amalga oshirish bo‘yicha talablarni hisobga olgan holda 2014-yil 1-sentabrgacha Tashqi savdo operatsiyalarining yagona elektron axborot tizimi takomillashtirilishini ta’minlasin.
 31. Davlat sirlari to‘g‘risidagi ma’lumotlar mavjud bo‘lgan tashqi savdo kontraktlari Tashqi savdo operatsiyalarining yagona elektron axborot tizimiga kiritilmaydi shuningdek, elektron tijorat orqali amalga oshiriladigan besh ming AQSh dollarigacha bo‘lgan tovarlar (ishlar, xizmatlar) eksporti. 
 Davlat sirlari to‘g‘risidagi ma’lumotlar mavjud bo‘lgan tashqi savdo kontraktlari, shuningdek ushbu kontraktlarni bajarish bilan bog‘liq hujjatlar bojxona xizmati organlariga va xizmat ko‘rsatuvchi bankka belgilangan tartibda taqdim etiladi. 
 Davlat sirlari to‘g‘risidagi ma’lumotlar mavjud bo‘lgan tashqi savdo kontraktlari bo‘yicha yuk bojxona deklaratsiyalari bojxona xizmati organlari tomonidan qog‘oz shaklida rasmiylashtiriladi. Bunday kontraktlar bo‘yicha to‘lovlar va mablag‘larni o‘tkazish xizmat ko‘rsatuvchi banklar tomonidan kontrakt shartlariga muvofiq amalga oshiriladi. 
 Bojxona yuk deklaratsiyasi ro‘yxatidan o‘tkazish talabi elektron tijorat orqali amalga oshiriladigan besh ming AQSh dollarigacha bo‘lgan tovarlar (ishlar, xizmatlar)ni eksport qilishga tatbiq etilmaydi.
 Davlat sirlari to‘g‘risidagi ma’lumotlar mavjud bo‘lgan tashqi savdo kontraktlari bo‘yicha muddati o‘tgan debitorlik qarzlari to‘g‘risida va valyuta operatsiyalari monitoringi masalalari bo‘yicha valyuta nazorati organlari va banklar o‘rtasidagi axborot almashuvi belgilangan tartibda amalga oshiriladi.
 4. O‘zbekiston Respublikasi Davlat aloqa, axborotlashtirish va telekommunikatsiya texnologiyalari qo‘mitasi Markaziy bank, Davlat bojxona qo‘mitasi va Davlat soliq qo‘mitasi bilan birgalikda kontraktlar bo‘yicha ma’lumotlarni elektron shaklda Interaktiv davlat xizmatlari yagona portali orqali Tashqi savdo operatsiyalarining yagona elektron axborot tizimiga kiritish imkoniyatini beruvchi tashqi savdo faoliyati subyektlari uchun interaktiv xizmatning 2014-yil 1-sentabrgacha bo‘lgan muddatda joriy etilishini ta’minlasin.
 5. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 6. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 7. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 3. Vazirlar Mahkamasining 1999-yil 15-apreldagi 174-son qarori (O‘zbekiston Respublikasi QT, 1999-y., 4-son, 19-modda) bilan tasdiqlangan Tovarlarni eksportga tovar-xomashyo birjalari orqali erkin almashtiriladigan valyutaga sotish tartibida:
 a) Tartibning nomidagi “erkin almashtiriladigan” so‘zlari “xorijiy” so‘zlari bilan almashtirilsin;
 b) 7-band quyidagi tahrirda bayon qilinsin:
 “7. Birjalarda xorijiy valyutada tuzilgan eksport kontraktlari birjalarda ro‘yxatdan o‘tkazilishi va belgilangan tartibda bojxona organlarida hisobga qo‘yilishi kerak”.
 5. Vazirlar Mahkamasining “Eksport va import operatsiyalari monitoringini yanada takomillashtirish chora-tadbirlari to‘g‘risida” 2003-yil 30-sentabrdagi 416-son qarorida (O‘zbekiston Respublikasi QT, 2003-y., 9-son, 92-modda):
 a) 4-bandning ikkinchi xatboshidagi “import kontraktlarini vakolatli banklarda hisobga qo‘yish” so‘zlari “import kontraktlari bo‘yicha ma’lumotlarni xo‘jalik yurituvchi subyektlar tomonidan Tashqi savdo operatsiyalarining yagona elektron axborot tizimiga kiritish” so‘zlari bilan almashtirilsin;
 6. Vazirlar Mahkamasining 2005-yil 9-avgustdagi 189-son qarori (O‘zbekiston Respublikasi QT, 2005-y., 8-son, 40-modda) bilan tasdiqlangan O‘zbekiston Respublikasining xo‘jalik yurituvchi subyektlari tomonidan xorijiy mamlakatlardagi ular tashkil etgan savdo uylari, vakolatxonalar, korxonalar orqali, shuningdek O‘zbekiston Respublikasi Savdo-sanoat palatasining xorijiy mamlakatlardagi savdo-investitsiya uylari orqali olib chiqilayotgan tovarlarni bojxonada rasmiylashtirish tartibi to‘g‘risidagi nizomda:
 a) 3-bandning to‘rtinchi xatboshidan va 5-bandning yettinchi xatboshidan “vakolatli bankda va” so‘zlari chiqarib tashlansin;
 b) 7-bandning ikkinchi xatboshidan ikkinchi jumla chiqarib tashlansin.
 7. Vazirlar Mahkamasining 2010-yil 21-iyuldagi 154-son qarori (O‘zbekiston Respublikasi, 2010-y., 7-son, 38-modda) bilan tasdiqlangan Olib kiriladigan texnologik asbob-uskunalar va ularga ehtiyot qismlarni, shuningdek komponentlar, xomashyo va materiallarni mahalliylashtiriladigan mahsulotni ishlab chiqarishda texnologik jarayonda foydalaniladiganlar toifasiga kiritish to‘g‘risida xulosalar berish tartibi to‘g‘risidagi nizomning 4-bandi yettinchi xatboshidan “belgilangan tartibda vakolatli bankda hisobga qo‘yilgan” so‘zlari chiqarib tashlansin.
 8. Vazirlar Mahkamasining 2013-yil 25-dekabrdagi 341-son qarori (O‘zbekiston Respublikasi QT, 2013-y., 12-son, 95-modda) bilan tasdiqlangan “Navoiy” erkin industrial-iqtisodiy zonasida alohida valyuta rejimi faoliyati tartibi to‘g‘risidagi nizomda:
 a) III bo‘lim quyidagi tahrirda bayon qilinsin:
 16. “Navoiy” EIIZ qatnashchilarining eksport va import kontraktlari monitoringini olib borish Tashqi savdo operatsiyalarining yagona elektron axborot tizimi orqali amalga oshiriladi.
 17. “Navoiy” EIIZ qatnashchilari eksport qilinadigan (import qilinadigan) tovarlar, ishlar va xizmatlar uchun haq to‘lash va hisob-kitoblarning ular uchun qulay shartlari va shakllaridan foydalanishga haqlidir. 
 18. “Navoiy” EIIZ qatnashchilarining eksport kontraktlarini davlat bojxona xizmati organlarida hisobga qo‘yish O‘zbekiston Respublikasi qonun hujjatlariga muvofiq amalga oshiriladi.
 19. Eksport qiluvchilar yuklab jo‘natilgan tovarlar, bajarilgan ishlar va ko‘rsatilgan xizmatlar uchun xorijiy valyutadagi tushum ularning hisob raqamlariga o‘z vaqtida va to‘liq tushmaganligi uchun qonun hujjatlariga muvofiq javob beradilar”.
 b) IV bo‘lim o‘z kuchini yo‘qotgan deb hisoblansin.